cyanic-selkie/wikianc huggingface dataset:
Final Fantasy X
Miljø
Spira er veldig annerledes fra de europeisk-inspirerte verdenene fra tidligere Final Fantasy-spill og er hovedsakelig utformet med innflytelse fra Sørøst-Asia, blant annet når det gjelder vegetasjon, topografi, arkitektur og navn. Figurdesigner Tetsuya Nomura har utnevnt Australasia, Thailand og Japan som betydelige innflytelser på det kulturelle og geografiske designet til Spira, spesielt vedrørende det geografiske området på de sørlige øyene Besaid and Kilika. Han har også sagt at Spira avviker fra verdenene fra tidligere Final Fantasy-spill med tanke på detaljene som er inkorporert, noe som han bevisst prøvde å vedlikeholde i utformingsprosessen. Produsent Yoshinori Kitase følte at hvis utviklingsmannskapet gikk tilbake til en middelaldersk europeisk fantasyverden, ville det ikke hjelpe dem avansere. Mens han tenkte på ulike ideer for verdensomgivelser, foreslo manusforfatter Kazushige Nojima en fantasyverden med asiatiske elementer.
Figurer
De syv hovedfigurene i Final Fantasy X er Tidus, en energisk og positiv blitzballstjerne; Yuna, en tilbakeholden og forekommende «tilkaller» som alltid prioriterer andre over seg selv; Kimahri Ronso, en landsforvist fra Ronso-stammen som er stille for mesteparten av spillet og er dedikert til å beskytte Yuna fremfor alt annet; Wakka, en blitzballspiller og hengiven tilhenger av religionen Yevon; Lulu, en kynisk og streng men velmenende «Black Mage»; Auron, en fåmælt tidligere krigermunk; og Rikku, en munter Al Bhed-jente med omfattende kunnskap innen maskineri. Hovedskurkene i spillet er «measter» Seymour Guado og de andre maesterne av Yevon-religionen. Den herjende kraften Sin opptrer som primærkilden til konflikt.
Sub-character chief designer Fumi Nakashimas fokus var å sørge for at figurer fra forskjellige religioner og kulturer hadde ulike klesstiler, slik at de ble lett gjenkjennelige som medlemmer av sine respektive undergrupper. Hun sa for eksempel at maskene og brillene til Al Bhed-folket ga dem et «rart og eksentrisk» utseende, mens antrekket til Ronso-folket gjorde at de lett kunne slåss i kamper.
Handling
Final Fantasy X begynner sent i handlingen; hovedfiguren Tidus venter sammen med sine kamerater i utkanten av den ruinerte byen Zanarkand. Tidus forteller historien som leder frem til nåtiden, som er mesteparten av spillets handling. Den begynner i Zanarkand, den uruinerte og høyteknologiske hjembyen til Tidus, hvor han er en anerkjent spiller av undervannssporten blitzball. Under en blitzball-turnering blir byen angrepet av et enormt monster kalt Sin. Byen blir ødelagt og Sin tar Tidus med til verdenen Spira.
Etter å ha ankommet Spira blir Tidus reddet av Al Bhed-dykkere i området. Etter å ha fortalt hvor han kommer fra, sier en av dykkerne, Rikku, at Zanarkand ble lagt i ruiner 1000 år tidligere. Sin angriper igjen og Tidus blir separert fra dykkerne og driver til den tropiske øyen Besaid, hvor han møter Wakka, kapteinen til det lokale blitzball-laget. Wakka introduserer Tidus til Yuna, en ung «tilkaller» som planlegger en pilegrimsreise for å ødelegge Sin ved å bruke «Final Aeon» fra ruinene i Zanarkand. Yuna blir fulgt av sine livvakter: Lulu, Wakka and Kimahri. Gruppen reiser rundt for å samle «aeons» og forsvarer seg selv mot eventuelle angrep fra Sin. De møter Auron som bestemmer seg for å bli med dem. Han avslører til Tidus at Yunas far, Lord Braska; Tidus' far, Jecht; og han selv utførte den samme pilegrimsreisen og bekjempet Sin ti år før. Tidus trodde at faren hadde dødd på samme tid. Etter flere møter med Sin, slutter Rikku seg til gruppen; det blir avslørt at hun er kusinen til Yuna.
Når gruppen ankommer byen Guadosalam, frir Seymour til Yuna og hun informerer laget om sitt ønske om å gifte seg med ham for Spiras skyld. Seymours assistent, Tromell, fører gruppen til Guadosalams tempel, hvor de ser en melding fra Seymours avdøde far. Han sier at han ble drept av sin sønn og at Seymours ondskap kommer til å ødelegge Spira. Gruppen sloss mot Seymour og bekjemper ham; rett etterpå blir de angrepet av Sin og Yuna blir borte. Rikku leder gruppen til «Home», tilholdsstedet til Al Bhed, som er under angrep av Yevon. Mens gruppen saumfarer Home-basen, får Tidus vite at en tilkaller må gi sitt eget liv for å utføre «Final Summoning». Før basen blir ødelagt, flykter de ved hjelp av luftskipet til Al Bhed-folket. De bestemmer seg for å redde Yuna og finner henne i Bevelle, hvor hun blir tvunget til å gifte seg med Seymour. Gruppen avbryter bryllupet og rømmer med Yuna mot Mt. Gagazet, hvor Seymour har drept stammen som bor der; etter å ha bekjempet ham drar de til Zanarkand.
Tidus får vite at han, Jecht og Zanarkand-byen de stammer fra er tilkalte entiteter som er beslektet med aeons. For lenge siden fikk en tilkaller ved navn Yevon det overlevende folket til å bli «fayth» slik at de kunne bruke sine minner om Zanarkand for å skape en ny identisk by utenfor krigføringen på fastlandet i Spira. Sin ble også skapt; monsteret ble utformet av Yevon for å brukes som beskyttelse mot ham selv og faythen. Ved å kontinuerlig tilkalle «Dream Zanarkand» mistet Yevon humaniteten og ble kjent som «Yu Yevon», et vesen hvis ene oppdrag er å vedlikeholde Dream Zanarkands eksistens. Over de neste 1000 årene ville Sin iherdig angripe folket i Spira for å unngå oppdagelsen til Dream Zanarkands eksistens.
Etter at spilleren fullfører Yunas pilegrimsreise, forteller Lady Yunalesca—Yevons datter og den første tilkalleren som bekjempet Sin —gruppen at Final Aeon blir laget av ånden til en som står tilkalleren nær. Etter at Sin er blitt bekjempet, besetter Yu Yevons ånd aeonen og transformerer den om til en ny Sin. Laget bestemmer seg for å ikke bruke Final Aeon og de slår Yunalesca. De prøver å finne en ny måte å ødelegge Sin på for godt som ikke involverer at noen blir drept. Dette fører til at gruppen går inn i kroppen til Sin og kjemper mot Seymour, Jechts fengslede ånd og Yu Yevon. Sins gjenfødelsessyklus stopper og åndene til Spiras fayth blir frigjort fra sitt fangenskap og får aeonene, Dream Zanarkand og Tidus gradvis til å forsvinne i prosessen. Etterpå taler Yuna til befolkningen i Spira og beretter at hun vil hjelpe til med å gjenoppbygge verdenen nå som den er blitt kvitt Sin. Etter rulleteksten vises en kort scene med Tidus undervann. Han åpner øynene og begynner å svømme opp mot skjermen som falmer til hvit. Denne scenen blir forklart i oppfølgeren Final Fantasy X-2 hvis spilleren oppnår visse kriterier.
Utvikling
Utviklingen av Final Fantasy X begynte i 1999 og kostet omtrent fire milliarder japanske yen (om lag 32,3 millioner amerikanske dollar) med et mannskap på mer enn hundre folk, hvor de fleste også hadde jobbet med tidligere spill i serien. Spillet skulle egentlig inneholde online-elementer, men disse ble utelatt under produksjonen. Som i de fleste andre spillene i Final Fantasy-serien, er figurene og handlingen i Final Fantasy X forskjellig fra sine forløpere. Produksjonsleder Hironobu Sakaguchi har uttalt at dette er for å vedlikeholde det nye ved hvert spill og for å vise frem mannskapets sanne potensial. Selv om han hadde visse betenkeligheter om overgangen fra 2D- til 3D-bakgrunner, stemmene og overgangen til sanntidshistoriefortelling, mente Sakaguchi at Final Fantasys suksess er takket være at han stadig utfordrer utviklingsmannskapet til å prøve nye ting. Scenarioforfatter Kazushige Nojima har sagt at han var særdeles bekymret med å etablere en forbindelse i forholdet mellom spilleren og hovedpersonen. Han skrev derfor handlingen på en måte som gjør at spillerens utvikling gjennom spillet blir reflektert av hovedpersonens historie. Online-flerspilling ble ikke en del av Final Fantasy-serien før utgivelsen av Final Fantasy XI.
Kartregissør Takayoshi Nakazato ville implementere et verdenskartkonsept med et mer realistisk fokus enn tidligere for å få det til å passe inn med spillets 3D-bakgrunner, i motsetning til prerendrede bakgrunner. Kampregissør Toshiro Tsuchida, en fan av Final Fantasy-serien, ville gjenskape elementer han syntes var interessante eller underholdende. Dette førte til elimineringen av Active Time Battle-systemet (ATB) som ble erstattet av Conditional Turn-Based Battle-systemet (CTB), hvor man kunne bytte spillere under kamp. Final Fantasy X skulle egentlig inneholde vandrende fiender som kunne ses på feltkartet, sømløse overganger til kamper og muligheten til å bevege seg på landskapet når man møtte fiender. Battle art-regissør Shintaro Takai har forklart at det var hans intensjon at kamper i Final Fantasy X kom som en naturlig del av handlingen og ikke som et selvstendig element. Men på grunn av maskinvare- og systembegrensninger ble ikke disse ideene brukt før Final Fantasy XI og Final Fantasy XII. Istedenfor ble det enighet om et kompromiss: noen overganger fra feltkartet til kampområdene ble gjort relativt sømløst med implementeringen av en motion blur-effekt. Ønsket om sømsløse overganger førte til implementeringen av det nye tilkallingssystemet i spillet. Yoshinori Kitase har forklart at meningen bak Sphere Grid-systemet er å gi spilleren en interaktiv måte å forbedre figurene sine på.
Final Fantasy X inneholder også innovasjoner i rendringen til figurenes ansiktsuttrykk. Dette ble oppnådd gjennom motion capture og skjelettanimasjonsteknologi. Denne teknologien gjorde at animatørene kunne skape realistiske munnbevegelser, som da ble programmert for å passe til talen til stemmeskuespillerne. Nojima avslørte også at å inkludere stemmer hadde en stor innvirkning på utviklingen av spillets historie. Han har forklart at å inkludere stemmer gjorde at han kunne bruke en enklere fortellermålte fordi at mengden av følelser som kan uttrykkes med stemmer er større enn den som kan uttrykkes med bare tekst. Nojima har også sagt at han gjorde forandringer i manuset slik at replikkene passer bedre til personlighetene til stemmeskuespillerne for å bedre forene stemmen og figuren. Bruken av stemmer førte til problemer på andre områder under utviklingen av spillet. Scenene i spillet ble programmert rundt de japanske stemmene så de engelske oversetterne måtte både oversette den japanske dialogen og forme den slik at den passet til munnbevegelsene laget for de japanske stemmene. Oversetter Alexander O. Smith beskrev prosessen for å tilpasse engelsk tale rundt de allerede programmerte scenene som å skrive replikker til fire eller fem filmer på haikuform. De engelske stemmeskuespillerne måtte også spille innenfor disse rammene. Skuespillerne fikk derfor forklart sin figurs motivasjon og følelser i hver scene og også vist scenene fra spillet.
Musikk
Musikken i Final Fantasy X ble komponert av Nobuo Uematsu, Masashi Hamauzu og Junya Nakano, og er det første spillet i hovedserien hvor Uematsu ikke lagde all musikken selv. Hamauzu og Nakano ble valgt basert på deres evne til å lage musikk som var forskjellig fra Uematsus stil og likevel være i stand til å jobbe sammen.
Spillet har tre sanger, inkludert J-pop-balladen «Suteki Da Ne», som kan oversettes til «Er det ikke fantastisk?». Teksten ble skrevet av Kazushige Nojima, mens Uematsu stod for melodien. Den ble sunget av den japanske folkesangeren Rikki, som ble kontaktet da utviklerne så etter en sanger hvis musikk hadde en okinawansk atmosfære. «Suteki Da Ne» blir sunget på japansk i både den engelske og japanske versjonen av spillet. Likt «Eyes on Me» fra Final Fantasy VIII og «Melodies of Life» fra Final Fantasy IX, er det også en orkestrert versjon av «Suteki Da Ne» som spilles som en del av musikken i rulleteksten. De to andre sangene er «Otherworld», sunget på engelsk av Bill Muir, og «Hymn of the Fayth», som bruker japanske stavelser.
Versjoner og produkter
Den japanske versjonen av Final Fantasy X inneholdt en ekstra disk, kalt «The Other Side of Final Fantasy», som inneholdt intervjuer, storyboards og trailere for Blue Wing Blitz, Kingdom Hearts og Final Fantasy: The Spirits Within, i tillegg til de første videoklippene av Final Fantasy XI. En internasjonal versjon av spillet ble gitt ut i Japan under navnet «Final Fantasy X International» i januar 2002 og i PAL-territorier under originaltittelen. Den hadde innhold som ikke var tilgjengelig i de originale NTSC-utgivelsene, blant annet kamper mot «mørke» versjoner av spillets aeons og en kamp på luftskipet mot superbossen «Penance». Den japanske utgivelsen av Final Fantasy X International inneholder også «Eternal Calm», et 14-minutters filmklipp som binder handlingen til Final Fantasy X sammen med handlingen til oppfølgeren, Final Fantasy X-2. Filmklippet var inkludert i en bonus-DVD for Unlimited Saga Collector's Edition under tittelen Eternal Calm, Final Fantasy X-2: Prologue. DVD-en ble først gitt ut i Europa 31. oktober 2003 og hadde engelske stemmer.
De internasjonale versjonene og PAL-versjonene inkluderte en bonus-DVD kalt Beyond Final Fantasy, en disk som inneholder intervjuer med spillets utviklere og to av de engelskspråklige stemmeskuespillerne, James Arnold Taylor (Tidus) og Hedy Burress (Yuna). Annet innhold inkluderer trailere for Final Fantasy X og Kingdom Hearts, et kunstgalleri og musikkvideoen til «Suteki Da Ne» av Rikki. I 2005 ble en samling av Final Fantasy X og Final Fantasy X-2 utgitt i Japan under tittelen Final Fantasy X/X-2 Ultimate Box.
Square produserte også forskjellige typer handelsvarer og noen bøker, inkludert The Art of Final Fantasy X og tre Ultimania-guider, en serie kunstbøker/strategiguider utgitt av DigiCube i Japan. De inneholder kunstverk fra Final Fantasy X, gjennomganger av spillmekanismene, utdyper mange av aspektene ved spillets handling og har intervjuer med spillets designere. Det er tre bøker i serien: Final Fantasy X Scenario Ultimania, Final Fantasy X Battle Ultimania og Final Fantasy X Ultimania Ω.
Mottakelse
Final Fantasy Xs mottakelse var svært positiv, med høye salgstall og kritikkros fra spillindustrien. Spillet solgte 90 % av sine første 2 140 000 enheter, 1 926 000 enheter, innen de fire første dagene av utgivelsen i Japan, og det hadde allerede solgt mellom 1,4 millioner og 1,5 millioner forhåndsbestilte eksemplarer. Disse salgstallene overskridet Final Fantasy VII og Final Fantasy IX sine salgstall innenfor den samme tidsperioden, og Final Fantasy X ble det første PlayStation 2-spillet som nådde salgstall på to millioner og fire millioner eksemplarer. Per mars 2006 var spillet blant de 20 bestselgende spillene gjennom tidene, og spillets kontinuerlig økende salgstall har gjort at det er det nest bestselgende Final Fantasy-spillet. Siden juli 2006 har spillet blitt rangert som USAs ellevte bestselgende spill i det 21. århundre, og det ble nominert for «beste animasjon» og «beste konsollrollespill» i 2003 under den sjette årlige Interactive Achievement Awards-utdeligen. I 2007 rangerte IGN Final Fantasy X som det tredje beste PlayStation 2-spillet noensinne.
Anmeldelser
Som en del av anmeldelsene sine, roste Famitsu, The Play Station og det britiske videospillmagasinet Edge i stor grad spillets handling og grafikk. Imidlertid ga Edge spillet kun 6 av 10 poeng, og beskrev det som «sequential software that labels itself next-gen» uten å dekke en nestegenerasjons-spillopplevelse. I tillegg refererer Edge til spillets kamp- og figur-oppgraderingssystemer, og beskriver førstnevnte som «fractionally more complex» enn tidligere spill i serien. De beskriver sistnevnte som «[no] more flexible than the straight leveling from previous games». Edge kritiserte også spillets engelske manus og dubbing, og beskrev dialogen som «kvalmende». Magasinet skrev også at Final Fantasy X «renders the pathos comedic, the comedy dead, and ... butchers the whole game».
IGN følte at spillet var alt for lineært, og mislikte handlingens hastighet. De refererte til spillets få puzzle-baserte scenarioer som dårlig integrert med resten av spillet. Til tross for negativ kritikk, har nettsiden betydelig rost Final Fantasy X for innovasjoner i oppbygningen. De hyllet især det reviderte kamp- og tilkallingsmagi-systemet og muligheten til å bytte partimedlemmer under kamper. I tillegg til at IGN roste spillet for dets grafikker, som de mente «improves on its predecessors in every area possible», kommenterte de Final Fantasy X som «the best-looking game of the series [and] arguably the best-playing as well» under lanseringsperioden.
Arv
På grunn av spillets kommersielle suksess og popularitet, ga Square Enix ut en direkte oppfølger til Final Fantasy X i 2003, kalt Final Fantasy X-2. Denne oppfølgeren var den første direkte spilloppfølgeren i Final Fantasy-serien, og den foregår to år etter konklusjonen i den originale handlingen. Oppfølgeren introduserte nye konflikter og dilemmaer, samt at den oppklarte elementer som ikke ble løst i Final Fantasy X. Som et resultat av Final Fantasy Xs mottakelse, bestemte Kitase og Nojima å innføre en handlingsrelatert forbindelse mellom Final Fantasy X og Final Fantasy VII, et annet populært Final Fantasy-spill.
De realistiske følelsene som ble oppnådd gjennom stemmene og de detaljerte ansiktsuttrykkene i Final Fantrasy X har senere blitt et viktig element i serien, og spill som Final Fantasy XII og Dirge of Cerberus: Final Fantasy VII inneholder også denne utviklingen. I tillegg har det blitt vanlig å reise gjennom realistiske tredimensjonale miljøer i serien, i stedet for å reise på et verdenskart. Dette ble demonstrert i blant annet Final Fantasy XI og Final Fantasy XII.
Eksterne lenker
Beyond Final Fantasy
Gil Álvarez de Albornoz
Gil Álvarez de Albornoz  (født ca. 1310 i Cuenca i Spania, død 23. august 1367 på borgen Bonriposo nær Viterbo i Italia) var en av Den katolske kirkes kardinaler. Han var erkebiskop av Toledo i Spania 1338–1350.
Han ble kreert til kardinal 17. desember 1350 av pave Klemens VI, med San Clemente som tittelkirke.
Pokémon Crystal
Pokémon Crystal er et rollespill til Game Boy Color. Spillet er en oppfølger til Pokémon Gold og Silver. Spillet omhandler Suicune, en legendarisk water-type pokemon. I starten av spillet kan spilleren velge Chikorita (grass-type), Cyndaquil (fire-type) eller Totodile (water-type) som starterpokémon.
J Dilla
James Dewitt Yancey (født 7. februar 1974, død 10. februar 2006), bedre kjent som J Dilla eller Jay Dee, var en amerikansk hiphop-produsent og MC. Han ble først kjent på 1990-tallet i Detroit, Michigan. Han begynte sin karriere som «Jay Dee», men brukte navnet «J Dilla» fra 2001. Mange kritikere kaller J Dilla en av de mest innflytelsesrike produsentene i hiphop noensinne. Han ble ofte kalt «din favorittprodusents favorittprodusent». Artister som Common, Kanye West, Busta Rhymes og Pharrell Williams beundret J Dillas arbeid.
I 2004 verserte det rykter om at J Dilla hadde utviklet en sjelden blodsykdom kalt TTP. I 2005 var han blitt så syk at han måtte sitte i rullestol under opptredener.
Han døde 10. februar 2006. Den offisielle dødsårsaken var hjertestans.
Mikhail Lapsjin
Mikhail Ivanovitsj Lapsjin (russisk: ; født 1. september 1934 i Setovka, Altaj kraj, død 17. juni 2006) er en russisk politiker. Han var den russiske republikken Altajs president fra 19. januar 2002 til 20. januar 2006.
Guvernementet Minya
al-Minyā er et guvernement i Egypt. Det ligger sentralt i landet langs vestbredden av Nilen.
Ivar Bjørnson
Ivar Bjørnson (egentlig Ivar Skontorp Peersen, født 27. november 1977) bor i Bergen, er oppvokst i Etne og er en norsk komponist og gitarist for det norske ekstrem metal-bandet Enslaved. Han startet bandet sammen med Grutle Kjellson bare 13 år gammel. Han har også spilt keyboard på Borknagars første tre album og på Gorgoroth-albumet Incipit Satan under artistnavnet «Daimonion». I 2003 var han også gjestemusiker for Satyricon.
Diskografi
Borknagar
Trinacria
Enslaved Phobia
Desekrator
Gorgoroth
Taake
Charlottenborg (Danmark)
Charlottenborg er en bygning ved Kongens Nytorv i det sentrale København i Danmark. Her ligger blant annet Det Kongelige Danske Kunstakademi.
Den eldste delen av Charlottenborg stammer fra slutten av 1670-tallet.
Historie
Charlottenborg ble oppført for Ulrik Frederik Gyldenløve i årene 1672-1683 og var en av de første større bygningene som ble oppført ved det den gang nyanlagte Kongens Nytorv. Den var i tillegg en av de første barokkbygninger som ble bygget i Danmark. Tomten hvor slottet ble reist hadde Christian V gitt halvbroren Ulrik Frederik Gyldenløve skjøte på 22. mars 1669. Oppføringen av Gyldenløves Palais som det opprinnelig ble kalt, tok til etter at kongen la ned grunnstenen 3. april 1672 og sto på mens Gyldenløve for det meste oppholdt seg i Norge. Arkitekt var sannsynligvis Ewert Janssen.
I 1677 fremsto bygget med tre fløyer. I 1683 ble slottsgården lukket da det ble bygget en lavere fjerde fløy ut mot slottshagen som lå langs den nyoppførte Nyhavnskanalen ned til vannet. Arkitekt for utvidelsen var Lambert van Haven. Da slottet var ferdig i 1683 hadde det 74 rom.
Etter enkedronningens død i 1714 gikk det i arv innen kongefamilien for siden å havne hos Christian VI. Det ble renovert i 1736–1737 og hadde skiftende beboere og benyttelse for en periode. Blant annet holdt Det musikalske Societet, Kurantbanken, Christianhavns tyske Kirkes Lotteri og ''Det kgl. danske Selskab til den nordiske Histories og Sprogets Forbedring'' til her. Det ble også innredet en liten teatersal som ble benyttet til konserter, opera og skuespill.
Kunstakademiet
Alle disse aktivitetene måtte imidlertid vike da kunsten tok over. Kunstakademiet ble formelt opprettet i 1754 og overtok en stor del av Charlottenborg og i 1787 ble paléet endelig overdratt til akademiet som eiendom – med unntak av en periode etter Københavns brann i 1795 hvor et antall institusjoner flyttet midlertidig inn.
Utstillingsbygningen
Parken var også blitt overdratt til akademiet. I 1778 ble parken omdannet da Københavns Botanisk Have fikk sin tredje plassering her. Botanisk Have flyttet videre til sin nåværende plassering i 1874 da vollene ble sløyfet og akademiet brukte nå i stedet havearealet til å oppføre en utstillingsbygning som sto ferdig i 1883. Bygningen ble tegnet av arkitekt Albert Jensen under Ferdinand Meldahls oppsyn.
Utstillingsbygningen har siden den ble reist fungert som museum og utstillingslokale, under navnet Kunsthal Charlottenborg fra 2007. Her avholdes blant annet Charlottenborg Forårsudstilling. I tillegg til Kunsthal Charlottenborg holder Danmarks Kunstbibliotek til i bygningen.
Fredning
Både den gamle bygningen - Charlottenborg - og utstillingsbygningen er fredet. Den gamle bygningen på Kongens Nytorv 1 ble fredet i 1918. Fredningen omgfatter det firefløyede anlegget fra 1672 med den sammenbygde bygningen i sydøst, fra ca. 1730, Bertel Thorvaldsens leilighet.
Udstillingsbygningen i Nyhavn 2 ble fredet i 1988. Fredningen omfatter det trefløyede anlegg fra 1883, «Billedhugger-haven» fra 1777 og havemuren mot Heibergsgade.
Joseph Finder
Joseph Finder (født 1958 i Chicago, Illinois, USA) er en amerikansk forfatter.
Finder tilbrakte store deler av barndommen i Afghanistan og Filippinene før familien returnerte til USA. Han ble uteksaminert med summa com laude og Phi Beta Kappa i Russian Studies ved Harvard University, og har senere undervist ved dette universitetet.
Finders første roman, The Moscow Club (1991), omhandlet et KGB-kupp mot Mikhail Gorbatsjov. Seks måneder senere ble et lignende kupp faktisk forsøkt. Romanen ble solgt til 30 land. Finders andre roman, Extraordinary Powers (1994), om en sovjetisk muldvarp i CIA, ble utgitt bare dager før den sovjetiske muldvarpen Aldrich Ames ble avslørt. The Zero Hour (1996) var den første romanen noen gang skrevet med offisiell bistand fra CIA og FBI. Flere av hans romaner har vunnet priser.
Finder er en av grunnleggerne av foreningen International Thriller Writers. Han er finansrådgiver for New England-avdelingen av P.E.N., medlem av Association of Former Intelligence Officers, og skriver om internasjonale politikk og spionasje for en rekke publikasjoner, inkludert The New York Times og The Washington Post.
Ivar P. Seierstad
Ivar P. Seierstad (født 13. september 1901 i Hedrum, død 13. januar 1987 i Oslo) var en norsk teolog og professor i gammeltestamentlig teologi ved Menighetsfakultetet.
Biografi
Fra 1939–46 var han lærer ved Misjonsskolen for kvinner, samtidig som han arbeidet med den teologiske doktorgraden, som han ble tildelt i 1947 for avhandlingen Die Offenbarungserlebnisse der Propheten Amos, Jesaja und Jeremia. I 1945 var han blitt kalt til dosent i Det gamle testamente ved Menighetsfakultetet, i 1948 ble han professor i samme fag. Ved Menighetsfakultetet hadde han hovedansvaret og ofte eneansvaret for undervisningen i Det gamle testamente frem til han gikk av med pensjon 1970. I 1951 fikk han poliomyelitt, noe som begrenset hans aktivitet, selv om han vant over sykdommen.
Ettermæle
Seierstad var lite engasjert i den offentlige teologiske og kirkelige debatten, men han var kompromissløs i sin avvisning av den liberale teologi. I sin undervisning og forskning la Seierstad vekt på en grundig historisk-filologisk analyse av de bibelske tekster. Han hadde større tiltro til Bibelens historiske troverdighet enn sine mer radikale kolleger. For Seierstad var skriftordet først og fremst et åpenbaringsord gitt til de bibelske vitner ved religiøs erfaring. Bibelteologisk systematisering av åpenbaringsordet var viktig for ham. Han ønsket også å forstå selve åpenbaringsopplevelsen religionspsykologisk og teologisk.
Bibliografi
Fullstendig bibliografi laget av Harald Bekken i ''Deus Creator. Bidrag til skapelsesteologien''. Tilegnet professor dr.theol. Ivar P. Seierstad på hans syttiårsdag 13. september 1971, 1971, s. 119–123
Windows XP
Windows XP (kodenavn Whistler, også kjent som Windows NT 5.1 (noen utgaver også NT 5.2)) er et operativsystem fra Microsoft, produsert for bruk på personlige datamaskiner (PC-er), inkludert hjemme- og bedriftsmaskiner, bærbare datamaskiner, og mediasentre. Den ble lansert i august 2001, og var den mest populære versjonen av Windows, basert på installerte brukerbase. De to bokstavene, henholdsvis «X» og «P», kommer fra, og er en forkortelse for det engelske ordet experience.
Windows XP er etterfølgeren til både Windows 2000 og Windows ME, og er det første forbruker-orientert operativsystemet produsert av Microsoft for å være bygget på Windows NT-kjernen og arkitektur. Windows XP ble lansert for detaljsalg den 25. oktober 2001. Det ble etterfulgt av Windows Vista som kom ut i januar 2007. Direktesalget og butikksalget av Windows XP opphørte så 30. juni 2008, før alt salg stoppet 31. januar 2009.
Mottagelse av Windows XP var generelt positivt, for folk flest var operativsystemet lettere å bruke enn tidligere versjoner av Windows. Windows XP inkluderte også bedre støtte for maskinvare og multimedia. Selv om det var noen bekymringer overfor Microsofts nye lisensmodel og produktaktivering for Windows XP, ble det solgt over 400 millioner kopier av Windows XP.
Brukergrensesnittet
Windows XP har et nytt brukergrensesnitt sammenlignet med tidligere versjoner av Windows. Som et følge av dette bruker Windows XP mer ressurser for å kjøre. Det er mulig å bytte tilbake til det gamle brukergrensesnittet og dermed minske bruken av ressurser. Fra Windows XP har Windows fått nytt flagg-logo.
Windows XP-stil
Windows XP har støtte for visuelle stiler med forskjellige fargeskjemaer. Det vanligste har rød Lukk-knapp, grønn Start-knapp og resten er blått. Dette er den stilen som følger med Windows XP. Den inneholder også fargeskjemaene sølv og olivengrønn. Disse har likheter med det blå, men har grått eller grønt i stedet for blått. Windows XP kan også bruke brukergrensesnittet til Windows 95/NT 4/98/ME/2000 som den enkelte bruker selv kan velge farger på, i motsetning til XP-stilen som kun har bestemte farger. De visuelle stilene for Windows XP er bygget opp av punktgrafikk-filer, noe som gjør at de bruker mer ressurser enn den klassiske stilen som ikke bruker bildefiler. Senere slapp Microsoft en stil ved navn «Energy Blue» for Windows XP Tablet PC Edition og Windows Media Center Edition 2005. Den har også gått under navn som "Royale", "Media Center Style" osv. En Beta-versjon av Media Center 2005 inkluderte også en skjult stil kalt «Royale Noir». Dette var en svart utgave av Royale-stilen. Den lakk ut på Internett og ble antakelig til Zune-stilen som Microsoft slapp senere. Zune har blant annet oransje startknapp i stedet for svart/grønn. Microsoft har egentlig ikke tillatt bruk av visuelle stiler som er usignerte. Med dette kom diverse programmer som fjerner sperren og dermed gir brukeren med frihet til å velge. I dag finnes det en mengde hjemmelagede stiler på nettet. Det er mulig å lage selv, enten ved hjelp av programmer spesiallaget for slikt, eller med gratisprogrammet Resource Hacker som kan lese en programfils ressursdel. De visuelle stilene har også en slik ressursdel, men det er en god del arbeid med denne metoden.
Stabilitet
Ettersom Windows XP ble bygget på samme NT-kjerne som foregående operativsystem, Windows 2000, opplevde windowsbrukerne et system med mye bedre stabilitet. I motsetning til ofte hyppige «krasj» og «Blåskjermer» i for eksempel Windows 98. Windows XP derimot kjører som regel like stabilt selv om et program har kollapset. Det hender likevel at et ikke-svarende program bruker mye ressurser og gjør Windows midlertidig tregere.
Produktaktivering
For mange brukere ble Windows XP deres første opplevelse med produktaktivering. Produktaktiveringen ble innført for å vanskeliggjøre/forhindre piratkopiering. Noen kan få problemer med å aktivere Windows XP.
Informasjonen som blir overført til Microsoft er disse verdiene:
Oppdateringspakker
Microsoft slapp med jevne mellomrom ut såkalte Service Packs (servicepakker) og mindre oppdateringsfiler som inneholder feilrettinger og/eller mindre forbedringer til Windows XP. I motsetning til for eksempel linuxdistroer som kommer i oppgraderte versjoner med jevne mellomrom, holder Microsoft kundene sine oppdatert i tiden uten at man med jevne mellomrom må bytte ut operativsystemet med en nyere versjon. En servicepakke inkluderer alle mindre eller større oppdateringer siden forrige pakke. En servicepakke for Windows er ganske lik en Mac OS X-oppdatering fra for eksempel 10.4.0 til 10.4.1, forskjellen er at Mac OS X-oppdateringene kommer oftere.
All støtte og sikkerhetsoppdateringer av Windows XP opphørte 8. april 2014.
Service Pack 1 (SP1)
Service Pack 1 ble gitt ut 9. september 2002. De viktigste endringene i Service Pack 1 var at USB 2.0 ble støttet, man kunne fjerne innebygde applikasjoner og at Serial-ATA ble støttet uten spesielle drivere.
Service Pack 2 (SP2)
Service Pack 2 ble gitt ut etter flere forsinkelser og den konsentrerer seg om sikkerhet. Den la sikkerhetsenter til i kontrollpanelet. Den gir også bedre støtte for Bluetooth og Wi-Fi. Service Pack 2 inneholder også et system som verifiserer serienummeret brukt til å installere Windows XP. De fleste nyeste programmene og oppdateringene til XP gjelder nå kun for Service Pack 2.
Service Pack 3 (SP3)
Service Pack 3 inneholder alle oppdateringene som Microsoft har produsert etter at SP2 ble gitt ut.
Service Pack 3 har forbedret sikkerhet for Administrator og Service policy-oppføringer. Microsoft Cryptographic Module, noe som finnes i Windows Vista. Bedre oppdagelse av Black Hole-rutere. CredSSP Security Service Provider, dette er som vanlig i Service Pack 3 slått av. Støtte for WPA2. Network Access Protection eller NAP som Windows Server 2008 har.
Slutten på XP
12 år etter lanseringen, ble det kjent at Microsoft slutter med sikkerhetsoppdateringer av Windows XP. Støtte for Windows XP sluttet 8.april 2014, Det betyr at Microsoft ikke vil lenger Microsoft gi ut flere sikkerhetsoppdateringer for XP, som betyr slutten for XP når det gjelder oppdateringer.
Revmatisme
Revmatisme er en fellesbetegnelse for over 200 forskjellige sykdomsformer i ledd, muskler, senehinner og nerver, ledsaget av smerter og organiske endringer i vekslende omfang. Sykdommen omtales ofte som muskel- og skjelettsykdommer, men revmatisme kan også angripe huden, lungene, slimhinner og andre organer. Revmatisme kan komme fra for eksempel røyk eller sigaretter. De fleste revmatiske diagnoser er kroniske og fører til stivhet og smerter i muskler og ledd. Revmatisme er den vanligste årsaken til at mennesker oppsøker helsevesenet og til at mennesker blir langvarig sykemeldt og uføretrygdet i Norge. 300 000 nordmenn har denne diagnosen. Revmatiske kvinner har økt risiko for svangerskapsforgiftning, behov for keisersnitt og større risiko for tidlige fødsler. I Norge har Rikshospitalet en egen avdeling som tilbyr behandling, avdelingen driver også med forskning på revmatisme. Det finnes i dag medisiner som kan lindre smerter, og medisiner som kan bremse sykdomsutviklingen og forhindre invalidisering. Jo tidligere man får fastsatt en diagnose, jo bedre prognoser er det for sykdomsutviklingen.
Historie og årsaker til revmatisme
Det kan virke som om revmatisme har eksistert helt siden urtiden, i arkeologiske utgravninger har man funnet skjeletter med det som kan se ut som revmatiske leddforandringer. Men årsakene til de revmatiske sykdommene er i de fleste tilfeller ukjente. Arv, miljøfaktorer og levesett er viktige faktorer for utviklingen revmatisme. Aktuelle forskningsresultater viser at bakterier eller virus kan påvirke eller starte en reaksjon i immunsystemet hos personer med visse arveegenskaper. Røyking kan bidra til at sykdommen bryter ut og gir en dårligere prognose.
Sukrose
Sukrose, også kalt rørsukker eller sakkarose, er en sukkertype som utvinnes fra sukkerrør og sukkerbete. Det er dette sukkeret som brukes som søtningsstoff og konserveringsmiddel i matlaging. I dagligtale kalles sukrose «vanlig sukker» eller rett og slett «sukker», men i organisk kjemi brukes ordet sukker også om flere andre søte og spiselige karbohydrater. Råsukkeret raffineres til handelsvarer som farin, raffinade (sukkerbiter), kandissukker, brunt sukker, sirup og melis. Avfallsproduktet melasse inneholder omtrent 50 % sukrose.
Rørsukker er et disakkarid av monosakkaridene druesukker (glukose) og fruktsukker (fruktose) og har den kjemiske formelen C12H22O11. Molekylet reagerer spontant med vann:
Hydrolysereaksjon har imidlertid så høy aktiveringsenergi at det kan gå år før en nevneverdig mengde brytes ned. For å få reaksjonen til å gå raskere kan en katalysator tilsettes, for eksempel enzymet sukrase, eller syrer som sitronsyre eller eddik.
Arado Ar 68
Arado Ar 68 var et tysk jagerfly.
Den første prototypen, Ar 68a (D-IKIN), fløy første gang sommeren 1934 med en BMW VId motor med en ytelse på 750 hk. Produksjonen av den første produksjonsserien Ar 68E-1, utstyrt med en Junkers Jumo 210 Da-motor, ble forsinket på grunn av prioriteringer, så den første produksjonsserien ble Ar 68F-1 utstyrt med en BMW VI 7,3Z motor. Ar 68F-1 ble produsert i begynnelsen av 1936 før man gikk over til å produsere Ar 68E-1 senere samme år.
Under den andre verdenskrig ble Ar 68 brukt som treningsfly, og noen ble også brukt i rollen som nattjager frem til begynnelsen av 1940.
Gullgraversangen
«Gullgraversangen» er en kristen sang med tekst skrevet av den svensk-amerikanske Frelsesarmé-mannen Fred Blom (1872–1927). Sangen ble utgitt første gang i 1902 i det svensk-amerikanske Krigsropet i USA. Den svenske originaltittelen er «Gullgrävarsången». Den kalles på norsk også «En gang i fjerne vest» etter ordene i åpningslinja.
«Gullgraversangen» har særlig vært populær i Sverige, der blant annet den folkekjære Frelsesarmé-artisten Lapp-Lisa (1889–1974) framførte den. Det svenske dansebandet Sven-Ingvars brukte melodien fra «Gullgraversangen» til sin «signaturmelodi» «Min gitarr», en låt som Thore Skogman skrev teksten til og som opprinnelig ble utgitt som bakside på singelen «Fröken Fräken» i 1964.
Melodien var opprinnelig en svensk tivolivise som het Tantis serenad. Tanti var en kjent klovn i samtiden.
Fred Blom har også skrevet den kjente sangen «Som en herlig guddomskilde», ofte kalt «Perleporten», fra 1917. «Gullgraversangen» er også spilt inn på platen Frem fra Glemselen kap.10 med Rita Engebretsen og Helge Borglund.
Teksten
jeg fant meg selv en sommerdag mitt hjerte slo i lyst og snart med mot på land jeg sto. Jeg tenkte grave gull bli rik og velbekjent, men mine planer gikk omkull og jeg fikk ei en cent men intet bedre har meg hendt. ''For jeg ble frelst, ja herlig frelst, og jordens skatter får hvem som helst. Jeg bytter ei bort det jeg har fått, for millioner, jeg har det godt.'' og prøvde med mitt strev og slit og vinne ærens krans jeg ville opp på største topp. Jeg tenkte ikke på at når min favn ble full jeg måtte bort fra allting og forlate gods og gull på denne jord og selv bli muld. ''Men jeg ble frelst, ja herlig frelst, og jordens skatter får hvem som helst. Jeg bytter ei bort det jeg har fått for millioner, jeg har det godt.'' og glemmer stakkars Lasarus der utenfor sin dør, men dagen bratt blir vendt til natt. Da banker døden på, hvem kan da hjelpe, hvem den rike mann han måtte gå fra gull og vinning slem, men Lasarus, han fikk gå hjem. ''For han var frelst, ja herlig frelst og jordens skatter får hvem som helst. Han bytter ei bort det han har fått, for millioner, han har det godt.'' mitt navn i himmelen skrevet er og gjennom himlens port den gang jeg går og kronen får. Betydningsløst det er om kassen ei er full, å være himmelens millionær er mere verdt en gull for banken der går ei omkull. ''Og jeg er frelst, ja herlig frelst, og jordens skatter får hvem som helst. Jeg bytter ei bort det jeg har fått, for millioner, jeg har det godt.''
Stikkaåsen
Stikkaåsen er et tettsted i Sarpsborg kommune i Østfold. Tettstedet har innbyggere per 1. januar, og ligger ni kilometer nordvest for byen Sarpsborg og ca. syv kilometer sørøst for Missingmyr.
På Stikkaåsen finner man også Tune Ridesenter.
Durham bispedømme
Bispesetet ble først opprettet på Lindisfarne i 635, med territorium avgitt fra York erkebispedømme. Etter at klosteret på Lindisfarne hadde blitt rammet av vikingangrep av nordboere fra Norge ble det i 875 de facto oppgitt, og i 879 ble et nytt bispedømme opprettet i Chester-le-Street som en fortsettelse av Lindisfarne, med samme territorium.
I 995 ble bispesetet flyttet til Durham, på grunn av trusselen fra vikingangrep mot Chester-le-Street.
Under normannerne fikk biskopen av Durham verdslig makt, og styrte det tradisjonelle grevskapet Durham som et palatinat. Biskopen hadde tittelen «fyrstebiskop», med unntak av den første, Walcher, som hadde tittelen «jarlebiskop».
Den siste katolske biskopen, Cuthbert Tunstall, ble innsatt i 1530 og fjernet fra embetet av Elisabeth I i juli 1559. Biskopen hadde allerede i 1536 mistet sin verdslige makt, men Durham har også i dag en spesiell status blant de anglikanske bispedømmene i England. Biskopen av Durham regnes som høyere i rang enn alle andre biskoper i England, med unntak av erkebiskopene av York og Canterbury.
Det latinske navnet er Diocesis Dunelmensis.
Rinaldo Orsini
Rinaldo Orsini (død 6. juni 1374) var en av Den katolske kirkes kardinaler.
Han ble kreert til kardinal 17. desember 1350 av pave Klemens VI.
No Exit
No Exit er det fjerde studioalbumet til det amerikanske progressiv metal bandet Fates Warning.
Albumet ble utgitt av Metal Blade Records i 1988. Albumet ble gitt ut på nytt i 1992 som dobbeltalbum med albumet Awaken the Guardian, og igjen den 4. september 2007 på Metal Blade Records' 25-årsjubileum. Nyutgivelsen inneholder tre bonusspor og en bonus-DVD. Albumet nådde 111.-plass på Billboards albumliste, og lå på listen i 13 uker.
Listeplasseringer
Album – Billboard (Nord-Amerika)
Bjørnsnestunnelen
Bjørnsnestunnelen er en tunnel på riksvei 5 i Vestland. Tunnelen er 288 m lang og ligger ved Førdefjorden i Sunnfjord.
Jaltakonferansen
Bakgrunn
Møtet fant sted i Livadiapalasset, tsarfamiliens tidligere sommerresidens, nær byen Jalta på Krim. Temaet for møtet var de alliertes videre krigføring inne i selve Tyskland og kampen mot Japan. Størst interesse knyttet det seg imidlertid til de avtaler og planer de tre lederne laget for etterkrigstiden. Konferansen og Jaltaavtalen ga noen av de første indikasjonene på det som senere ble den kalde krigen.
Jaltaavtalen stadfestet at det okkuperte Tyskland skulle deles inn i fire okkupasjonssoner, som hver skulle styres av en av okkupasjonsmaktene; Sovjetunionen, USA, Storbritannia og Frankrike. Videre ble man enige om prinsippet og utgangspunktet for hvordan Tyskland skulle betale krigserstatninger. De allierte ville ikke begå samme feil som ved Versaillesfreden etter første verdenskrig, derfor ble det bestemt at tyskerne skulle betale erstatninger i varer og ved å flytte tyske fabrikker til okkupasjonsmaktene. Disse krigserstatningene skulle hver okkupasjonsmakt i hovedsak ta ut fra sin respektive okkupasjonssone. Det ble gjort et unntak for Sovjetunionen, som skulle få prosenter fra de vestlige sonene, grunnet at ødeleggelsene i Sovjet hadde vært enorme, i tillegg til at det fantes lite industri i den sovjetiske okkupasjonssonen (de østlige delene av Tyskland). Det ble videre bestemt at Polen skulle få sine erstatninger fra Sovjetunionens sone, mens andre land som hadde erstatningskrav, skulle få dette fra de tre vestlige sonene.
Prinsippet for erstatningene ble klar på Jalta, men ikke hvordan selve fordelingen skulle forløpe. Dette var tema på Moskvakonferansen høsten 1945, men det ble ikke oppnådd enighet, og temaet ble utsatt. Dette førte til stor misnøye hos Stalin, som sannsynligvis så uenighetene fra Jalta som de første tegnene på noe han tolket som «de første vestlige tendenser til å danne en felles front mot Sovjetunionen».
Det ble bestemt at det skulle være demokratiske valg i Tyskland og de andre sentraleuropeiske land etter krigen. Stalin brøt dette løftet.
Det ble også bestemt at Sovjetunionen skulle gå til krig mot Japan etter at Tyskland hadde kapitulert, og ville få Kurilene i kompensasjon. Dette ble gjort.
Guvernementet Luxor
Luxor er et guvernement i Egypt. Det ligger sentralt sør i landet langs Nilen.
Luxor er det minste guvernementet i Egypt og dekker området rundt byen Luxor. Guvernementet ble opprettet 7. desember 2009 og er dermed Egypts nyeste guvernment.
Karel Jaromír Erben
Karel Jaromír Erben (1811–1870) var en tsjekkisk forfatter, lyriker, oversetter, litteraturhistoriker og samler av tsjekkiske eventyr og – sanger. Han var en representant for romantikken.
Miljøsatellitt
Miljøsatellitt er en kunstig satellitt som overvåker miljøet på Jorden med blant annet multispektrale kameraer, spektrometere og radarer. Miljøsatellitter er kostbare og eies som regel av store, offentlige institusjoner.
De viktigste miljøsatellitter som er i bruk i dag:
De fleste miljøsatellitter kretser i solsynkrone polbaner. Kostnadene med å utvikle, bygge, skyte opp og drive avanserte miljøsatellitter kan komme opp i flere hundre millioner dollar eller euro pr stk.
Jordressurssatellitter
Jordressurssatellitter tar multispektrale bilder av Jorden med høyere oppløsning enn miljøsatellittene, men over smalere områder om gangen. Disse dekker gjerne hele Jorden på 2-3 uker.
De viktigste seriene er:
Le Flore County
Le Flore County er et fylke i den amerikanske delstaten Oklahoma. Det ligger i den sørøstlige delen av staten og det grenser mot Sequoyah County i nord, McCurtain County i sør Pushmataha County i sørvest, Latimer County i vest og mot Haskell County i nordvest. Det har også grense mot delstaten Arkansas i øst.
Le Flore Countys totale areal er 4 165 km² hvorav 58 km² er vann. I 2006 hadde fylket 50 79 innbyggere og administrasjonssenteret ligger i byen Idabel.
Andouin Aubert
Aldouin Alberti (eller Andouin Aubert; død 10. mai 1363) var en av Den katolske kirkes kardinaler. Han var biskop av Maguelonne i Frankrike.
Det var kardinal Aubert som bispeviet den senere pave Urban V.
Elie de Saint-Irier
Elie de Saint-Irier (død 10. mai 1367) var en av den katolske kirkes kardinaler. Han var biskop av Uzès i Frankrike og ble kreert til kardinal 23. desember 1356 av pave Innocens VI.
Han tilhørte benediktinerne.
[[Kategori:Franske benediktinere
Mos Def
Yasiin Bey (født Dante Terrell Smith 11. desember 1973 i New York i USA), tidligere kjent som Mos Def, er en amerikansk rapper og skuespiller. Han begynte sin karriere som medlem av Native Tounge Posse. Han gjorde også gjesteopptredender på albumene til Da Bush Babees og De La Soul.
Sammen med Talib Kweli dannet han duoen Black Star i 1998. De gav ut ett album. Siden det har han også gitt ut seks soloalbum. The Ecstatic ble utgitt i 2009.
Samtidig som han er artist og skuespiller, er han også kjent for å være politisk engasjert.
Tsegay Kebede
Tsegay Kebede (født 15. januar 1987) er en etiopisk friidrettsutøver som konkurrerer i maraton.
Kebede tok bronse under OL 2008 i Beijing. Han lå lenge på fjerdeplass, men på oppløpet tok han igjen landsmannen Deriba Merga og spurtet inn til tredjeplassen.
Året etter deltok han i VM i Berlin, der han sikret seg en ny bronsemedalje.
Meritter
1.-plass i 2010 London Marathon, 2:05:19
Masovn
Masovn er en ovn for fremstilling av råjern, og den sentrale produksjonsenheten på et jernverk. En moderne masovn er 50–100 meter høy og drives døgnkontinuerlig. Prosessen skjer ved at jernmalm og koks mates lagvis ovenfra, mens trykkluft tilføres nedenfra. Under høy temperatur skjer en reduksjonsprosess, der oksygenet i jernmalmen binder seg til karbonet fra koksen. Rent jern tappes ut i ovnens bunn, mens gasser, i hovedsak karbondioksid, stiger opp.
Den viktigste kjemiske prosessen er en reaksjon mellom jernoksid og karbonmonoksid, som noe forenklet kan skrives som:
Prosessen for fremstilling av jern ved reduksjon har vært kjent fra oldtiden. Eldre masovner ble murt opp med tykke steinmurer, og med blåsebelger drevet av vannhjul.
Lokaliseringsfaktorene for jernverkene var først og fremst tilgang til kull i tilstrekkelige mengder. Dernest måtte det være mulig å transportere jernmalm fram til verket. Blåsebelgene ble drevet av vannkraft, og etter hvert dampmaskiner.
En moderne masovn produserer opp til 80,000 tonn råjern i uka, og mellom 3,000 og 5,000 tonn hver dag.
I Norge ble ovnstypen første gang tatt i bruk 1622 ved Bærum Jernverk.
Mo og Omegn Boligbyggelag
Mo og Omegn Boligbyggelag (MOBO) er et norsk boligbyggelag med hovedkontor i Thora Meyers gate 9 i Mo i Rana i Rana kommune, på Helgeland i Nordland.
I Rana kommune har selskapet borettslag i Andfiskå (Åga og Hauknes), Båsmoen, Grubhei, Mo i Rana sentrum, Selfors, Storforshei og Ytteren. Selskapet forvalter også borettslag også i syv andre kommuner på Helgeland: Nesna, Hemnes, Vefsn (Mosjøen), Lurøy, Alstahaug, Sømna og Brønnøy, så vel som i Hemavan i Storuman kommune i Sverige.
Mo og Omegn Boligbyggelag er en del av Norske Boligbyggelags Landsforbund (NBBL). Boligbyggelaget har ca. 6 500 medlemmer og forvalter 2 900 boliger i 95 borettslag, sameier og andre selskap.